IEPIRKUMA LĪGUMS
Par interešu izglītības iestādes "Austrumlatvijas radošo pakalpojumu centrs" nekustamā īpašuma/ ēkas apdrošināšanu

Pasūtītāja līguma Nr. ARPC/2.8.1/26/1
Izpildītāja līguma Nr. LV8_0101/07-11-2026-9

	Rēzeknē,
	līguma parakstīšanas datums ir pēdējā pievienotā droša elektroniskā paraksta un tā laika zīmoga datums
(27.08.2026.)



Interešu izglītības iestāde “Austrumlatvijas radošo pakalpojumu centrs”, reģistrācijas Nr. 40900041330, juridiskā adrese: Krasta ielā 31, Rēzekne, LV-4601, tās direktores Līgas Springas  personā, kura rīkojas uz Nolikuma pamata, turpmāk tekstā – Apdrošinājuma ņēmējs, no vienas puses, un 
Balcia Insurance SE, reģistrācijas Nr. 40003159840, juridiskā adrese: Krišjāņa Valdemāra iela 63, Rīga, LV-1010, Lauras Staļmakovas personā, kura rīkojas uz 2026. gada 17. jūnija pilnvaras Nr. LV1_0002/02-02-2026-31 pamata, turpmāk tekstā – Apdrošinātājs, no otras puses, abi kopā un katrs atsevišķi turpmāk tekstā – Puses,

pamatojoties uz Rēzeknes valstspilsētas pašvaldības veiktā iepirkuma “Nekustamā īpašuma un nelaimes gadījumu apdrošināšana Rēzeknes valstspilsētas pašvaldībai” (ar ID.Nr.RVP 2026/42) iepirkuma priekšmeta 1.daļas “Interešu izglītības iestādes "Austrumlatvijas radošo pakalpojumu centrs" nekustamā īpašuma/ ēkas apdrošināšana” rezultātiem, noslēdz šādu līgumu, turpmāk – Līgums:

1. Līguma priekšmets

1.1. Apdrošinātājs apņemas veikt Apdrošinājuma ņēmēja šī Līguma 1.pielikumā norādītos nekustamos īpašumus, turpmāk – nekustamais īpašums, apdrošināšanu saskaņā ar šī Līguma nosacījumiem, Latvijas Republikas normatīvajiem aktiem un Iepirkumam iesniegto Apdrošinātāja piedāvājumu (Līguma 2.pielikums), savukārt Apdrošinājuma ņēmējs apņemas veikt Līguma 1.pielikumā norādīto nekustamo īpašumu apdrošināšanu pie Apdrošinātāja, kā arī samaksāt apdrošināšanas prēmijas, saskaņā ar Apdrošinātāja izrakstītajiem rēķiniem. 

2. Apdrošināšanas līguma nosacījumi

2.1. Apdrošināšanas piedāvājums tiek sniegts ar nemainīgu cenu un nosacījumiem uz visu Līguma periodu, skaitot no Līguma spēkā stāšanās dienas. 
2.2. Saskaņā ar šo Līgumu nekustamā īpašuma apdrošināšanas polise tiek slēgta ar to spēkā esamības termiņu uz 12 (divpadsmit) mēnešiem. 

3. Pušu pienākumi un tiesības

3.1. Apdrošinājuma ņēmējs apņemas apmaksāt Apdrošinātājam apdrošināšanas prēmiju pilnā apjomā un termiņā, atbilstoši izrakstītajam rēķinam par uz šī Līguma pamata noslēgto nekustamā īpašuma apdrošināšanas polisi.
3.2. Apdrošinājuma ņēmējs apņemas savlaicīgi iesniegt visu nepieciešamo informāciju, kas nepieciešama nekustamā īpašuma apdrošināšanas polises noslēgšanai.
3.3. Apdrošinātājs apņemas savlaicīgi veikt izmaiņas apdrošināšanas polisē pēc Apdrošinājuma ņēmēja rakstiskas informācijas saņemšanas par apdrošinātā objekta izmaiņām.
3.4. Apdrošināmo nekustamo īpašumu skaits Līguma darbības laikā var tikt papildināts vai grozīts pēc Apdrošinājuma ņēmēja rakstveida pieprasījuma, mainot Līguma summu līdz 30% (trīsdesmit procenti) apmēram. Puses vienojas, ka iepriekš minētajā gadījumā, izsniegtā nekustamā īpašuma apdrošināšanas polise ir Līguma neatņemama sastāvdaļa un pamats rēķina izrakstīšanai.
3.5. Apdrošinātājs 3 (trīs) darba dienu laikā pēc Līguma noslēgšanas brīža nosūta Apdrošinājuma nemējam nekustamā īpašuma apdrošināšanas polisi. 
3.6. Izbeidzot apdrošināšanas polises, Apdrošinātājs, saskaņā ar Apdrošinājuma ņēmēja iesniegumā par polises izbeigšanu norādīto, atmaksā Apdrošinājuma ņēmējam samaksāto, bet neizmantoto prēmijas daļu, kas ir proporcionāla līdz apdrošināšanas polises darbības beigām atlikušo dienu skaitam saskaņā ar Iepirkumam iesniegto Apdrošinātāja piedāvājumu.
3.7. Apdrošinātājs nodrošina bojātā nekustamā īpašuma apskati 5 (piecu) darba dienu laikā pēc apdrošināšanas gadījuma pieteikuma saņemšanas dienas. Ja Apdrošinātājs neveic nekustamā īpašuma apskati 5 (piecu) darba dienu laikā pēc apdrošināšanas gadījuma pieteikuma saņemšanas dienas, Apdrošinājuma ņēmējam ir tiesības uzsākt sakārtošanas un remonta darbus nekustamajā īpašumā.
3.8. Apdrošinātājs 5 (piecu) darba dienu laikā pēc Apdrošinājuma ņēmēja apdrošināšanas gadījuma pieteikuma nosūta Apdrošinājuma ņēmējam informatīvu vēstuli ar informāciju par visiem nepieciešamajiem dokumentiem, kas nepieciešami, lai Apdrošinātājs pieņemtu lēmumu par to, vai notikušais negadījums kvalificējams kā apdrošināšanas gadījums.
3.9. Apdrošinātājs pieņem lēmumu un paziņo Apdrošinājuma ņēmējam, vai notikušais negadījums kvalificējams kā apdrošināšanas gadījums, 10 (desmit) darba dienu laikā pēc Līguma 3.8.apakšpunktā minētajā pieprasījumā norādīto dokumentu saņemšanas no Apdrošinājuma ņēmēja.
3.10. Apdrošinātājs ne vēlāk kā 5 (piecu) darba dienu laikā pēc lēmuma par notikušā negadījuma atzīšanas par apdrošināšanas gadījumu nosūta Apdrošinājuma ņēmējam paziņo par aprēķināto zaudējumu apmēru un izmaksā apdrošināšanas atlīdzību. 
3.11. Ja Apdrošinātājs neizpilda Līguma 3.9. un 3.10. apakšpunktos minēto, tad Apdrošinājuma ņēmējam ir tiesības pieprasīt līgumsodu 0,1% apmērā no Līguma 4.1. apakšpunktā norādītās kopējās prēmijas par katru nokavēto dienu, nepārsniedzot 10% no Līguma kopējās prēmijas.
3.12. Ja pēc negadījuma atzīšanas par apdrošināšanas gadījumu pastāv strīds par apdrošināšanas atlīdzības apmēru, Apdrošinātājam jebkurā gadījumā 14 (četrpadsmit) darba dienu jāizmaksā tā apdrošināšanas atlīdzības daļa, kuru Apdrošinātājs uzskata par pamatotu un pierādītu saskaņā ar iesniegtajiem dokumentiem.
3.13. Apdrošinātājs nedrīkst izmantot citu apdrošināšanas līgumu esamību kā pamatojumu apdrošināšanas atlīdzības izmaksas pilnīgai vai daļējai noraidīšanai vai novilcināšanai.
3.14. Apdrošinātājs nodrošina, ka Līguma izpildē nebūs iesaistītas Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā[footnoteRef:1], noteikumu 5.k panta 1.punktā minētās personas. [1:  Padomes Regula (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 
https://eur-lex.europa.eu/legal-content/LV/TXT/?uri=CELEX:32022R0576#ntr*7-L_2022111LV.01000101-E0010] 

3.15. Apdrošinātājs nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi[footnoteRef:2], [footnoteRef:3]. [2:  Pakalpojuma izcelsme nosakāma pēc paša piegādātāja izcelsmes valsts – juridiskām personām vadās pēc reģistrācijas valsts, fiziskām – pēc valstspiederības. Tātad pakalpojumu nedrīkst sniegt Krievijas Federācijā vai Baltkrievijas Republikā reģistrēti piegādātāji. Ja piegādātais ir fiziska persona, tas nedrīkst būt Krievijas vai Baltkrievijas pilsonis. https://www.iub.gov.lv/lv/media/11184/download?attachment ]  [3:  Atbilstoši Publisko iepirkumu likuma 2.2 panta noteikumiem, https://likumi.lv/ta/id/287760#p2_2] 

3.16. Apdrošinājuma ņēmējam ir tiesības vienpusēji atkāpties no Līguma pirms termiņa, par to 5 (piecas) darba dienas iepriekš rakstiski paziņojot Apdrošinātājam, ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa). 

4. Norēķinu kārtība

4.1. Līguma kopējā apdrošināšanas prēmija nepārsniedz 1 847,20 EUR (viens tūkstotis astoņi simti četrdesmit septiņi euro un 20 centi).
4.2. Apdrošinātājs nosūta Apdrošinājuma ņēmējam elektroniski sagatavo rēķinu atbilstoši normatīvo aktu prasībām. Puses atzīst un apstiprina, ka elektroniski sagatavots rēķins ir derīgs bez paraksta, ja uz tā norādīta piezīme „Rēķins ir sagatavots elektroniski un ir derīgs bez paraksta”. Apdrošinātājs, sagatavojot rēķinu, tajā iekļauj informāciju par Līguma datumu un numuru. Puses vienojas, ka rēķins tiek uzskatīts par nogādātu Apdrošinājuma ņēmējam un Apdrošinājuma ņēmējs to ir saņēmis otrajā darba dienā no dienas, kad tas izsūtīts uz Apdrošinātāja ņēmēja elektronisko adresi DEFAULT@ 40900041330.
4.3. Apdrošinājuma ņēmējs apmaksā rēķinu 20 (divdesmit) dienu laikā pēc Līguma 4.2.apakšpunktā minētā rēķina saņemšanas Apdrošinātāja ņēmēja grāmatvedībā, pārskaitot rēķinā norādīto naudas summu uz Apdrošinātāja Līguma 10. punktā norādīto norēķinu kontu.

5. Konfidencialitātes nosacījumi

5.1. Puses vienojas, ka uz jebkuru informāciju, kas iegūta Līguma izpildes laikā, t.sk. uz informāciju, kas vienai Pusei kļuvusi zināma par otru, ir attiecināma konfidencialitāte. Konfidencialitāte nav attiecināma uz informāciju, kas pieejama publiskajās datu bāzēs.
5.2. Puses apņemas bez otras Puses iepriekšējas rakstveida piekrišanas neizpaust Līguma izpildes ietvaros iegūto informāciju, izņemot Līguma 5.4.punktā minētajos gadījumos. Šis nosacījums ir spēkā gan Līguma izpildes laikā, gan arī pēc tā darbības termiņa izbeigšanās.
5.3. Puses apņemas sniegt informāciju saviem darbiniekiem tikai tādā apjomā, kas nepieciešama Līgumā paredzēto saistību izpildei.
5.4. Ja Līguma 5.1. un 5.2.punktā minēto informāciju pieprasa Latvijas Republikas kompetentās institūcijas, kurām uz to ir likumīgas tiesības, Pusei ir tiesības sniegt šādu informāciju bez otras Puses iepriekšējas piekrišanas.
5.5. Puse, kura pati vai tās piesaistītās personas neievēro konfidencialitātes pienākumu, sedz otrai Pusei radušos tiešos zaudējumus. 

6. Strīdu atrisināšanas kārtība

6.1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā.
6.2. Ja Puses nespēj strīdu atrisināt savstarpēju pārrunu ceļā, tad strīds tiek risināts Latvijas Republikas tiesā pēc piekritības saskaņā ar Latvijas Republikas spēkā esošajiem normatīvajiem aktiem.
6.3. Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem.

7. Līguma darbība

7.1. Līgums stājas spēkā ar tā abpusējas parakstīšanas brīdi un ir spēkā līdz pilnīgai Līgumā noteikto Pušu saistību izpildei. Līgums ir saistošs no 03.09.2026. 00:00, un ir spēkā visā pasaulē, darbojas 24 (divdesmit četras) stundas diennaktī un tiek slēgts uz 12 (divpadsmit) mēnešiem, t.i. līdz 02.09.2027. 23:59.

8. Līguma izpildē iesaistītā apakšuzņēmēja nomaiņa

8.1. Apakšuzņēmējs ir Apdrošinātāja nolīgta persona vai savukārt tās nolīgta persona, kura sniedz pakalpojumus Līguma izpildei.
8.2. Apdrošinājuma ņēmējs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
8.3. Pārbaudot jaunā Apakšuzņēmēja atbilstību, Apdrošinājuma ņēmējs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Apdrošinājuma ņēmējs lemj par atļaujas sniegšanu Apdrošinātājam nomainīt Apakšuzņēmēju vai piesaistīt jaunu Apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par Apakšuzņēmēja nomaiņu iesniegts Apdrošinājuma ņēmējam.
8.4. Apdrošinājuma ņēmējs pieņem lēmumu atļaut vai atteikt Apdrošinātāja personāla vai Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
8.5. Apdrošinātājam jānodrošina, ka Apakšuzņēmējs tam uzticēto darba daļu nenodos tālāk bez Apdrošinājuma ņēmēja rakstiskas piekrišanas.
8.6. Apdrošinātājs ir atbildīgs pret Apdrošinājuma ņēmēju un trešajām personām par visiem zaudējumiem, kuri radušies Apdrošinātāja nodarbināto Apakšuzņēmēju saistību izpildes ietvaros.

9. Nepārvarama vara

9.1. Puses ir atbrīvotas no atbildības par savu saistību nepildīšanu, ja šāda neizpilde ir notikusi nepārvaramas varas (force majeure) iestāšanās rezultātā. Par nepārvaramas varas apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, valsts institūciju akti un darbības, kas būtiski izmaina Pušu saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus, kā arī citi no Pusēm neatkarīgi apstākļi.
9.2.  Puses līgumsaistību neizpildīšana ir attaisnojama, ja šī puse pierāda, ka neizpildīšanas cēlonis ir bijis Līguma 8.1.punktā minētais šķērslis, kuru tā nevarēja kontrolēt, un nevarēja saprātīgi sagaidīt, lai šī puse paredzētu šķēršļa rašanos Līguma noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz līguma izpildīšanu.
9.3. Puse, kas nokļuvusi nepārvaramas varas apstākļos, nekavējoties rakstveidā informē par to otru Pusi, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu, izņemot, ja par nepārvaramas varas iestāšanos lēmumu pieņem Ministru kabinets, normatīvajos aktos noteiktajā kārtībā.
9.4. Ja nepārvaramas varas apstākļi turpinās ilgāk kā trīs mēnešus, katra Puse ir tiesīga atkāpties no Līguma. 

10. Citi noteikumi

10.1. Personas datus, kurus Līguma izpildes nolūkā Apdrošinājuma ņēmējs nodevis Apdrošinātājam vai Apdrošinātājs ieguvis no citām personām, turpmāk – Personas dati, Apdrošinātājs apstrādā saskaņā ar Latvijas Republikas normatīvajiem aktiem, Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz Personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula), prasībām un Apdrošinājuma ņēmēja norādījumiem.
10.2. Ja kādai no Pusēm tiek mainīts juridiskais statuss, atbildīgā persona, paraksta tiesības, vai adrese, tā nekavējoties, ne vēlāk kā 5 (piecu) darba dienu laikā, rakstiski par to paziņo otrai Pusei. Ar šāda paziņojuma iesnigšanas brīdi, Līgumā norādītā informācija ir grozīta, bez atsevišķu Līguma grozījumu parakstīšanas. Līdz šāda paziņojuma saņemšanai, spēkā ir iepriekšējā informācija.
10.3. Neviena no Pusēm bez saskaņošanas ar otru Pusi nedrīkst nodot trešajai personai savas Līgumā noteiktās saistības.
10.4. Jebkādas izmaiņas un papildinājumi ir spēkā tikai tad, ja tās noformētas atbilstoši Līguma noteikumiem, tās kļūst par šī Līguma neatņemamām sastāvdaļām.
10.5. Ja Līguma izpildes laikā tiek konstatētas pretrunas starp šo Līgumu un nekustamā īpašuma apdrošināšanas polisēs noteikto, Puses piemēro šā Līguma noteikumus.
10.6. Apdrošinājuma ņēmējs ir tiesīgs vienpusējā kārtā izbeigt šā Līguma darbību, rakstiski informējot par to Apdrošinātāju ne mazāk kā 30 (trīsdesmit) dienas iepriekš gadījumā, ja Apdrošinātājs nepilda vai nepienācīgi pilda tam Līgumā paredzētās saistības. Līguma pirmstermiņa izbeigšanas gadījumā iepriekš izsniegtās Polises paliek spēkā līdz to darbības termiņa beigām.
10.7. Visai sarakstei, saskaņojumiem, dokumentiem un citai informācijai, ar kuru apmainās Puses un kura ir attiecināma uz Līgumu, ir jābūt latviešu valodā, noformētai rakstiski, un tai ir jābūt iesniegtai otrai Pusei personiski pret parakstu vai nosūtītai ierakstītā vēstulē uz Līgumā norādīto adresi vai parakstītai ar drošu elektronisko parakstu un laika zīmogu un nosūtītai uz e-pastu vai elektronisko adresi.
10.8. Atbildīgā persona no Apdrošinājuma ņēmēja puses ir XXX, tālr. Nr. xxx, e-pasts: xxx@xxx .
10.9.  Atbildīgā persona par Līguma izpildi no Apdrošinātāja puses ir XXX, tālr. Nr. xxx, e-pasts: xxx@xxx . 
10.10. Līgums ar tā pielikumiem ir sastādīts latviešu valodā uz 10 (desmit) lapām elektroniskā dokumenta veidā un parakstīts ar drošu elektronisko parakstu kas satur laika zīmogu.
10.11. Līgumam ir pievienoti sekojoši pielikumi: 
10.11.1. 1.pielikums – Tehniskā specifikācija uz 2 (divām) lapām;
10.11.2. 2.pielikums – Finanšu piedāvājums uz 2 (divām) lapām;
10.11.3. 3.pielikums – 2026. gada 17. jūnija pilnvara Nr. LV1_0002/02-02-2026-31 uz 1 (vienas) lapas. 

11. Pušu rekvizīti un paraksti

   Apdrošinājuma ņēmējs:                                          Apdrošinātājs:

	Interešu izglītības iestāde 
“Austrumlatvijas radošo pakalpojumu centrs”

	Balcia Insurance SE  


	Reģistrācijas Nr.: 40900041330
	Reģistrācijas Nr.: 40003159840 

	Juridiskā adrese: Krasta ielā 31, 
                            Rēzekne, LV-4601
	Juridiskā adrese: Krišjāņa Valdemāra iela 63, 
                            Rīga, LV-1010  
                             

	Tālrunis: +371 64622500
	Tālrunis: xxx

	e-pasts: arpc@rezekne.lv 
	e-pasts: xxx@xxx 

	
Maksātājs: 

Rēzeknes valstspilsētas pašvaldība

Reģistrācijas Nr.: 90000025465
PVN maksātāja Nr.: LV90000025465
Juridiskā adrese: Atbrīvošanas aleja 93, 
                            Rēzekne, LV-4601
Banka: Valsts kase 
Kods: TRELLV22
Konta Nr.: LV82TREL980201104700B
	
Banka: xxx
Kods: xxx
Konta Nr.: xxx


	
Interešu izglītības iestādes 
“Austrumlatvijas radošo pakalpojumu centrs”
direktore

(paraksts)                            L.Springa
	
Balcia Insurance SE  



(paraksts)                    L.Staļmakova

